་བདུན་མ་བཅས་
བཞུགས་སོ།།



༈ བྱང་ཆུབ་ལམ་གྱི་རིམ་པའི་ཁྲིད་བདེ་མྱུར་གྱི་ཐོག་ནས་
ཉམས་ཁྲིད་སྩལ་སྐབས་ཀྱི་ས་བཅད་རྗེ་བཙུན་
བླ་མའི་ཞལ་ལུང་ཞེས་བྱ་བ་
བཞུགས་སོ།།
༄༅། །རྗེ་བཙུན་བླ་མ་དམ་པ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་
པའི་ཞབས་ལ་གུས་པ་ཆེན་པོས་ཕྱག་འཚལ་ཞིང་སྐྱབས་སུ་མཆིའོ༎ བརྩེ་བ་ཆེན་པོས་
དུས་དང་གནས་སྐབས་ཐམས་ཅད་དུ་རྗེས་སུ་གཟུང་དུ་གསོལ། བྱང་ཆུབ་ལམ་གྱི་རིམ་
པའི་ཁྲིད་ལ་བཞི། ཆོས་ཁུངས་བཙུན་པར་བསྟན་པའི་ཕྱིར་མཛད་པ་པོའི་ཆེ་བ། གདམས་
ངག་ལ་གུས་པ་བསྐྱེད་པའི་ཕྱིར་ཆོས་ཀྱི་ཆེ་བ། ཆེ་བ་གཉིས་ལྡན་གྱི་ཆོས་ལ་ཉན་བཤད་
ཇི་ལྟར་བྱ་བའི་ཚུལ། གདམས་པ་དངོས་ཀྱིས་སློབ་མ་ཇི་ལྟར་བཀྲི་བའི་རིམ་པའོ༎ དང་པོ་
ལ་གསུམ། རིགས་ཕུན་སུམ་ཚོགས་པར་སྐྱེ་བ་བཞེས་པའི་ཚུལ། རྟེན་དེ་ལ་ཡོན་ཏན་
བརྙེས་པའི་ཚུལ། བརྙེས་ནས་བསྟན་པ་ལ་བྱ་བ་མཛད་པའི་ཚུལ་ལོ༎ དེ་ལ་གཉིས། རྒྱ་
གར་དུ་མཛད་ཚུལ་དང་། བོད་དུ་མཛད་ཚུལ་ལོ། གཉིས་པ་གདམས་ངག་ལ་གུས་པ་
བསྐྱེད་པའི་ཕྱིར་ཆོས་ཀྱི་ཆེ་བ་ལ་བཞི། བསྟན་པ་ཐམས་ཅད་འགལ་མེད་དུ་རྟོགས་པའི་ཆེ་
བ༑ གསུང་རབ་མ་ལུས་གདམས་ངག་ཏུ་འཆར་བའི་ཆེ་བ། རྒྱལ་བའི་དགོངས་པ་བདེ་བླག་
ཏུ་རྙེད་པའི་ཆེ་བ། ཉེས་སྤྱོད་ཆེན་པོ་རང་འགགས་སུ་འགྲོ་བའི་ཆེ་བའོ༎ གསུམ་པ་ཆེ་བ་

4
བྱང་ཆུབ་ལམ་གྱི་རིམ་པའི་ཁྲིད།
གཉིས་ལྡན་གྱི་ཆོས་ལ་ཉན་བཤད་ཇི་ལྟར་བྱ་བའི་ཚུལ་ལ་གསུམ། ཆོས་ཉན་པའི་ཚུལ།
བཤད་པའི་ཚུལ། མཇུག་ཏུ་ཐུན་མོང་དུ་ཇི་ལྟར་བྱ་བའི་རིམ་པའོ༎ དང་པོ་ལ་གསུམ།
ཆོས་ཐོས་པའི་ཕན་ཡོན་བསམ་པ། ཆོས་དང་ཆོས་སྨྲ་བ་ལ་རིམ་གྲོ་བསྐྱེད་པ། ཉན་ཚུལ་
དངོས་སོ༎ དེ་ལ་གཉིས། འགལ་རྐྱེན་སྣོད་ཀྱི་སྐྱོན་གསུམ་སྤང་བ་དང་། མཐུན་རྐྱེན་འདུ་
ཤེས་དྲུག་བསྟེན་པའོ༎ གཉིས་པ་ཆོས་བཤད་པའི་ཚུལ་ལ་བཞི། ཆོས་བཤད་པའི་ཕན་
ཡོན་བསམ་པ། སྟོན་པ་དང་ཆོས་ལ་རིམ་གྲོ་བསྐྱེད་པ། བསམ་པ་དང་སྦྱོར་བ་ཇི་ལྟ་བུས་
བཤད་པ། ཡུལ་གང་ལ་བཤད་པ་དང་མི་བཤད་པའི་ཁྱད་པར་རོ༎ གསུམ་པ་མཇུག་ཏུ་
ཐུན་མོང་དུ་ཇི་ལྟར་བྱ་བའི་རིམ་པ་དགེ་བ་རྫོགས་བྱང་དུ་བསྔོ་བའོ༎ བཞི་པ་གདམས་པ་
དངོས་ཀྱིས་སློབ་མ་ཇི་ལྟར་བཀྲི་བའི་རིམ་པ་ལ་གཉིས། ལམ་གྱི་རྩ་བ་བཤེས་གཉེན་
བསྟེན་པའི་ཚུལ་དང་། བསྟེན་ནས་བློ་ཇི་ལྟར་སྦྱང་བའི་རིམ་པའོ༎ དང་པོ་ལ་གཉིས། ཐུན་
གྱི་ངོ་བོ་ལ་ཇི་ལྟར་བྱ་བ་དང་། ཐུན་མཚམས་སུ་ཇི་ལྟར་བྱ་བའི་ཚུལ་ལོ༎ དང་པོ་ལ་
གསུམ༑ སྦྱོར་བའི་ཆོས། དངོས་གཞི་ཇི་ལྟར་བསྐྱང་བ་དང་། མཇུག་ཏུ་ཇི་ལྟར་བྱ་བའི་རིམ་
པའོ༑༑ དང་པོ་ལ་སྦྱོར་བའི་ཆོས་དྲུག །གཉིས་པ་དངོས་གཞི་ལ་བཞི། བཤེས་གཉེན་བསྟེན་
པའི་ཕན་ཡོན། མ་བསྟེན་པ་དང་བསྟེན་ཚུལ་ལོག་པའི་ཉེས་དམིགས། བསམ་པས་བསྟེན་
ཚུལ༑ སྦྱོར་བས་བསྟེན་ཚུལ་ལོ༎ དང་པོ་བཤེས་གཉེན་བསྟེན་པའི་ཕན་ཡོན་ལ་བརྒྱད།
སངས་རྒྱས་ཀྱི་གོ་འཕང་ལ་ཉེ་བ། རྒྱལ་བ་རྣམས་དགྱེས་པར་འགྱུར་བ། བདུད་དང་སྡིག་
གྲོགས་ཀྱིས་མི་ཚུགས་པ། ཉོན་མོངས་དང་ཉེས་སྤྱོད་ཐམས་ཅད་རང་ཤུགས་ཀྱིས་འགག་
པ༑ ས་ལམ་ཉམས་རྟོགས་ཐམས་ཅད་གོང་འཕེལ་དུ་འགྱུར་བ། ཚེ་རབས་ཐམས་ཅད་དུ་
དགེ་བའི་བཤེས་གཉེན་གྱིས་མི་ཕོངས་པ། ངན་སོང་དུ་མི་ལྟུང་བ། གནས་སྐབས་དང་
མཐར་ཐུག་གི་དོན་ཐམས་ཅད་འབད་མེད་དུ་འགྲུབ་པའོ༎ མ་བསྟེན་པའི་ཉེས་དམིགས་
བརྒྱད་ནི་དེ་ལས་ལྡོག་པའོ། བསྟེན་ཚུལ་ལོག་པའི་ཉེས་དམིགས་བརྒྱད་ནི། བླ་མ་ལ་

ས་བཅད་རྗེ་བཙུན་བླ་མའི་ཞལ་ལུང༌།
5
བརྙས་སྨོད་ཤོར་ན་རྒྱལ་བ་ཀུན་ལ་བརྙས་པ། བླ་མ་ལ་ཁྲོ་སེམས་སྐྱེས་ན་དེའི་སྐད་ཅིག་
མའི་གྲངས་དང་མཉམ་པར་དགེ་རྩ་བཅོམ་ནས་བསྐལ་པར་དམྱལ་བར་སྐྱེ་བ། སྔགས་ལ་
བརྟེན་ཀྱང་མཆོག་མི་འགྲུབ་པ། རྒྱུད་དོན་བརྩོན་པས་བསྒྲུབས་ཀྱང་དམྱལ་བ་སོགས་
བསྒྲུབ་པ་དང་འདྲ་བ། ཡོན་ཏན་སྔར་མ་སྐྱེས་པ་རྣམས་གསར་དུ་མི་སྐྱེ་ཞིང་སྐྱེས་ཟིན་
ཉམས་པ། ཚེ་འདིར་ནད་སོགས་མི་འདོད་པས་གཙེས་པ། ཕྱི་མར་ངན་སོང་མུ་མཐའ་མེད་
པར་འཁྱམས་པ། ཚེ་རབས་ཐམས་ཅད་དུ་དགེ་བའི་བཤེས་གཉེན་གྱིས་ཕོངས་པའོ༎
གསུམ་པ་བསམ་པས་བསྟེན་ཚུལ་ལ་གཉིས། རྩ་བ་དད་པ་སྦྱང་བ། བཀའ་དྲིན་རྗེས་སུ་
དྲན་ནས་གུས་པ་བསྐྱེད་པའོ༎ དང་པོ་ལ་གསུམ། བླ་མ་སངས་རྒྱས་སུ་བལྟ་དགོས་པའི་
རྒྱུ་མཚན། བལྟ་ནུས་པའི་རྒྱུ་མཚན། ཚུལ་ཇི་ལྟར་བལྟ་བའི་ཚུལ་ལོ༎ དེ་ལ་བཞི། བླ་མ་
སངས་རྒྱས་ཡིན་པར་རྡོ་རྗེ་འཆང་གིས་བཞེད་པ། བླ་མ་སངས་རྒྱས་ཐམས་ཅད་ཀྱི་འཕྲིན་
ལས་ཀྱི་བྱེད་པོ་ཡིན་པ། དེང་སང་གི་དུས་སུ་ཡང་སངས་རྒྱས་བྱང་སེམས་རྣམས་ཀྱིས་
སེམས་ཅན་གྱི་དོན་མཛད་པ། རང་གི་སྣང་བ་ལ་ངེས་པ་མེད་པའོ།། གཉིས་པ་བཀའ་དྲིན་
རྗེས་སུ་དྲན་ནས་གུས་པ་བསྐྱེད་པ་ལ་བཞི། བླ་མ་སངས་རྒྱས་ལས་ལྷག་པའི་བཀའ་དྲིན།
ཆོས་གསུངས་པའི་བཀའ་དྲིན། ཤེས་རྒྱུད་བྱིན་གྱིས་བརླབས་པའི་བཀའ་དྲིན། ཟང་ཟིང་
གིས་འཁོར་དུ་བསྡུས་པའི་བཀའ་དྲིན་ནོ༎ བཞི་པ་སྦྱོར་བས་བསྟེན་ཚུལ་ལ་གསུམ། རྙེད་
པ་ཟང་ཟིང་འབུལ་བ། བཀུར་སྟི་རིམ་གྲོ་བྱེད་པ། བཀའ་བཞིན་སྒྲུབ་པའོ༎ འདི་མན་གྱི་
དམིགས་སྐོར་ཚང་མར་དམིགས་སྐོར་རེ་རེ་བཞིན་ཡང་དངོས་གཞིའི་སྐྱོང་ཚུལ་མ་
གཏོགས་སྦྱོར་དངོས་རྗེས་གསུམ་ཐུན་མཚམས་སུ་ཇི་ལྟར་བྱ་བ་སོགས་གོང་བཞིན་
རིགས་འགྲེ། གཉིས་པ་བསྟེན་ནས་བློ་ཇི་ལྟར་སྦྱང་བའི་རིམ་པ་ལ་གཉིས། དལ་བའི་རྟེན་
ལ་སྙིང་པོ་ལེན་པའི་ཕྱིར་བསྐུལ་བ་དང་། སྙིང་པོ་ཇི་ལྟར་ལེན་པའི་ཚུལ་ལོ༎ དང་པོ་ལ་
གསུམ༑ དལ་འབྱོར་ངོས་བཟུང་བ་དང་། དོན་ཆེ་བ་བསམ་པ། རྙེད་དཀའ་བ་བསམ་པའོ༎

6
བྱང་ཆུབ་ལམ་གྱི་རིམ་པའི་ཁྲིད།
གཉིས་པ་སྙིང་པོ་ཇི་ལྟར་ལེན་པའི་ཚུལ་ལ་གསུམ། སྐྱེས་བུ་ཆུང་ངུ་དང་ཐུན་མོང་བའི་
ལམ་གྱི་རིམ་པ་ལ་བློ་སྦྱོང་བ། འབྲིང་དང་ཐུན་མོང་བའི་ལམ་གྱི་རིམ་པ་ལ་བློ་སྦྱོང་བ།
སྐྱེས་བུ་ཆེན་པོའི་ལམ་གྱི་རིམ་པ་ལ་བློ་སྦྱོང་བའོ༎ དང་པོ་ལ་གཉིས། འཇིག་རྟེན་ཕྱི་མ་
དོན་གཉེར་གྱི་བློ་བསྐྱེད་པ་དང་། འཇིག་རྟེན་ཕྱི་མར་བདེ་བའི་ཐབས་བསྟེན་པའོ༎ དང་པོ་
ལ་གཉིས། འཇིག་རྟེན་འདིར་རིང་དུ་མི་གནས་པར་འཆི་བ་རྗེས་སུ་དྲན་པ་དང་། འཇིག་
རྟེན་ཕྱི་མ་ཇི་ལྟར་འགྱུར་བ་འགྲོ་བ་གཉིས་ཀྱི་བདེ་སྡུག་བསམ་པའོ༎ དང་པོ་ལ་གསུམ།
འཆི་བ་མ་དྲན་པའི་ཉེས་དམིགས། དྲན་པའི་ཕན་ཡོན། འཆི་བ་དྲན་ཚུལ་དངོས་སོ༎ དང་
པོ་ལ་དྲུག །ཆོས་མི་དྲན་པའི་ཉེས་དམིགས། དྲན་ཀྱང་མི་སྒྲུབ་པའི་ཉེས་དམིགས། བསྒྲུབ་
ཀྱང་རྣམ་དག་མི་སྒྲུབ་པའི་ཉེས་དམིགས། སྒྲུབ་པ་ལ་ནན་ཏན་དང་བྲལ་བའི་ཉེས་དམིགས།
རང་ཉིད་མ་རུངས་པར་བྱེད་པའི་ཉེས་དམིགས།
འཆི་ཁར་འགྱོད་བཞིན་དུ་འཆི་དགོས་
པའི་ཉེས་དམིགས་སོ༎ གཉིས་པ་དྲན་པའི་ཕན་ཡོན་ལ་དྲུག །དོན་ཆེ་བའི་ཕན་ཡོན།
སྟོབས་ཆེ་བའི་ཕན་ཡོན། ཐོག་མར་གལ་ཆེ་བའི་ཕན་ཡོན། བར་དུ་གལ་ཆེ་བའི་ཕན་ཡོན།
ཐ་མར་གལ་ཆེ་བའི་ཕན་ཡོན། འཆི་ཁར་དགའ་བཞིན་སྤྲོ་བཞིན་དུ་འཆི་བའི་ཕན་ཡོན་ནོ༎
གསུམ་པ་འཆི་བ་དྲན་པའི་ཚུལ་དངོས་ལ་གཉིས། འཆི་བ་དགུ་ཕྲུགས་སུ་བསམ་པ་དང་།
འཆི་བའི་རྣམ་པ་སྒོམ་པའོ༎ དང་པོ་ལ་གསུམ། ངེས་པར་འཆི་བ་བསམ་པ། ནམ་འཆི་
ངེས་མེད་བསམ་པ། འཆི་བའི་ཚེ་ཆོས་མ་གཏོགས་གང་གིས་ཀྱང་མི་ཕན་པར་བསམ་
པའོ༑༑ དང་པོ་ལ་གསུམ། འཆི་བདག་ངེས་པར་འོང་ལ་རྐྱེན་གང་གིས་ཀྱང་བཟློག་ཏུ་མེད་
པ༑ ཚེ་ལ་བསྣོན་པ་མེད་ཅིང་འབྲིད་བྱེད་བར་མ་ཆད་དུ་ཡོད་པ། གསོན་པའི་ཚེ་ཡང་ཆོས་
བྱ་ལོང་མེད་པར་འཆི་བའོ༎ གཉིས་པ་ནམ་འཆི་ངེས་མེད་བསམ་པ་ལ་གསུམ། སྤྱིར་
འཛམ་བུ་གླིང་པ་དང་སྒོས་སྙིགས་དུས་ཀྱི་ཚེ་ལ་ངེས་པ་མེད་པ། འཆི་བའི་རྐྱེན་མང་ཞིང་
གསོན་པའི་རྐྱེན་ཉུང་བས་ཀྱང་ནམ་འཆི་ལ་ངེས་པ་མེད་པ། ལུས་ཤིན་ཏུ་ཉམ་ཆུང་བས་

ས་བཅད་རྗེ་བཙུན་བླ་མའི་ཞལ་ལུང༌།
7
ཀྱང་ནམ་འཆི་ལ་ངེས་པ་མེད་པའོ༎ གསུམ་པ་འཆི་བའི་ཚེ་ཆོས་མ་གཏོགས་གང་གིས་
ཀྱང་མི་ཕན་པར་བསམ་པ་ལ་གསུམ། ནོར། གཉེན་བཤེས། ལུས་ཀྱིས་ཀྱང་མི་ཕན་པར་
བསམ་པའོ༎
གཉིས་པ་འཇིག་རྟེན་ཕྱི་མ་ཇི་ལྟར་འགྱུར་བ་འགྲོ་བ་གཉིས་ཀྱི་བདེ་སྡུག་
བསམ་པ་ལ་གསུམ། དམྱལ་བ། ཡི་དྭགས། དུད་འགྲོའི་སྡུག་བསྔལ་བསམ་པའོ༎ དང་པོ་
ལ་བཞི། སེམས་ཅན་དམྱལ་བ་ཆེན་པོའི་སྡུག་བསྔལ་བསམ་པ། ཉེ་འཁོར་བའི་སྡུག་བསྔལ་
བསམ་པ། གྲང་བའི་དམྱལ་བའི་སྡུག་བསྔལ་བསམ་པ། ཉི་ཚེ་བའི་སྡུག་བསྔལ་བསམ་
པའོ༑༑ གཉིས་པ་ལ་གསུམ། བཀྲེས་སྐོམ། ངལ་འཇིགས། ཚ་གྲང་གི་སྡུག་བསྔལ་བསམ་
པའོ༑༑ གསུམ་པ་དུད་འགྲོའི་སྡུག་བསྔལ་ལ་ལྔ། གཅིག་ལ་གཅིག་ཟ་བའི་སྡུག་བསྔལ། གླེན་
ཞིང་གཏི་མུག་པའི་སྡུག་བསྔལ། ཚ་གྲང་གི་སྡུག་བསྔལ། བཀྲེས་ཤིང་སྐོམ་པའི་སྡུག་
བསྔལ༑ བཀོལ་ཞིང་སྤྱོད་པའི་སྡུག་བསྔལ་ལོ། གཉིས་པ་འཇིག་རྟེན་ཕྱི་མར་བདེ་བའི་
ཐབས་བསྟེན་པ་ལ་གཉིས། བསྟན་པ་ལ་འཇུག་པའི་སྒོ་དམ་པ་སྐྱབས་འགྲོ་སྦྱང་བ་དང་།
བདེ་ལེགས་ཐམས་ཅད་ཀྱི་རྩ་བ་ལས་འབྲས་ལ་ཡིད་ཆེས་ཀྱི་དད་པ་བསྐྱེད་པའོ༎ དང་པོ་
ལ་ལྔ། རྒྱུ་གང་ལ་བརྟེན་ནས་སྐྱབས་སུ་འགྲོ་བ། ཡུལ་གང་ལ་སྐྱབས་སུ་འགྲོ་བ། ཇི་ཙམ་
གྱིས་སྐྱབས་སུ་སོང་བའི་ཚད། སྐྱབས་སུ་སོང་བའི་ཕན་ཡོན། སྐྱབས་སུ་སོང་བའི་བསླབ་
བྱའོ༑༑ གཉིས་པ་ཡུལ་གང་ལ་སྐྱབས་སུ་འགྲོ་བ་ལ་གཉིས། སྐྱབས་ཡུལ་ངོས་བཟུང་བ་
དངོས་དང་། དེ་སྐྱབས་སུ་འོས་པའི་རྒྱུ་མཚན་ནོ༎ གསུམ་པ་ལ་བཞི། ཡོན་ཏན་ཤེས་པའི་
སྒོ་ནས་སྐྱབས་སུ་འགྲོ་བ། ཁྱད་པར་ཤེས་པའི་སྒོ་ནས་སྐྱབས་སུ་འགྲོ་བ། ཁས་བླངས་
པའི་སྒོ་ནས་སྐྱབས་སུ་འགྲོ་བ། གཞན་དུ་མི་སྨྲ་བའི་སྒོ་ནས་སྐྱབས་སུ་འགྲོ་བའོ༎ བཞི་པ་
ཕན་ཡོན་ལ་བརྒྱད། ནང་པ་སངས་རྒྱས་པར་ཚུད་པ། སྡོམ་པ་ཐམས་ཅད་ཀྱི་རྟེན་བྱེད་པ།
སྔོན་བསགས་པའི་ལས་ཀྱི་སྒྲིབ་པ་རྣམས་ཟད་པར་འགྱུར་བ། བསོད་ནམས་རྒྱ་ཆེན་པོ་
བདེ་བླག་ཏུ་བསོག་པ། མི་དང་མི་མིན་གྱི་གནོད་པས་མི་ཚུགས་པ། ངན་སོང་དུ་མི་ལྟུང་

8
བྱང་ཆུབ་ལམ་གྱི་རིམ་པའི་ཁྲིད།
བ༑ ཅི་བསམ་པའི་དོན་ཐམས་ཅད་འགྲུབ་པ། མྱུར་དུ་འཚང་རྒྱ་བའོ༎ ལྔ་པ་བསླབ་བྱ་ལ་
གཉིས༑ སོ་སོའི་བསླབ་བྱ། ཐུན་མོང་གི་བསླབ་བྱའོ།། དང་པོ་ལ་གཉིས། དགག་པའི་
བསླབ་བྱ་དང་། སྒྲུབ་པའི་བསླབ་བྱའོ༎ གཉིས་པ་ཐུན་མོང་གི་བསླབ་བྱ་ལ་དྲུག ། དཀོན་
ཅོག་གསུམ་གྱི་ཡོན་ཏན་དྲན་པའི་སྒོ་ནས་ཡང་དང་ཡང་དུ་སྐྱབས་སུ་འགྲོ་བ།
བཀའ་དྲིན་
དྲན་པའི་སྒོ་ནས་ཅི་ཟ་ཅི་འཐུང་གི་ཕུད་ཀྱིས་མཆོད་པ། གཞན་སྐྱབས་འགྲོ་ལ་འགོད་པ།
ཕན་ཡོན་དྲན་པའི་སྒོ་ནས་ཉིན་ལན་གསུམ་མཚན་ལན་གསུམ་དུ་སྐྱབས་སུ་འགྲོ་བ། བྱ་བ་
གང་བྱེད་ཀྱང་དཀོན་མཆོག་ལ་བློ་བཀལ་ནས་བྱེད་པ། དཀོན་མཆོག་གསུམ་སྲོག་གམ་ཐ་
ན་བཞད་གད་ཀྱི་ཕྱིར་ཡང་མི་སྤང་བའོ༎ གཉིས་པ་བདེ་ལེགས་ཐམས་ཅད་ཀྱི་རྩ་བ་ལས་
འབྲས་ལ་ཡིད་ཆེས་ཀྱི་དད་པ་བསྐྱེད་པ་ལ་གསུམ། ལས་འབྲས་སྤྱིར་བསམ་པ་དང་། བྱེ་
བྲག་ཏུ་བསམ་པ། བསམས་ནས་འཇུག་ལྡོག་བྱ་བའི་ཚུལ་ལོ༎ དང་པོ་ལ་གཉིས། སྤྱིར་
བསམ་པ་དངོས་དང་། སོ་སོར་ཕྱེ་སྟེ་བསམ་པའོ།། དང་པོ་ལ་བཞི། ལས་ངེས་པའི་ཚུལ།
ལས་འཕེལ་ཆེ་བ། ལས་མ་བྱས་པ་དང་མི་འཕྲད་པ། བྱས་པ་ཆུད་མི་ཟ་བའོ༎ གཉིས་པ་
སོ་སོར་ཕྱེ་སྟེ་བསམ་པ་ལ་གསུམ། ནག་པོའི་ལས་འབྲས་བསམ་པ། དཀར་པོའི་ལས་
འབྲས་བསམ་པ། ཞར་ལ་སྟོབས་ལྡན་གྱི་ལས་ཀྱི་སྒོ་བསྡུས་ཏེ་བསྟན་པའོ༎ དང་པོ་ལ་
གསུམ༑ ནག་པོའི་ལས་ལམ་དངོས་དང་། ལྕི་ཡང་གི་ཁྱད་པར། དེ་དག་གི་འབྲས་བུ་བསྟན་
པའོ༑༑ གསུམ་པ་དེ་དག་གི་འབྲས་བུ་བསྟན་པ་ལ་གསུམ། རྣམ་སྨིན། རྒྱུ་མཐུན། བདག་
པོའི་འབྲས་བུའོ༎ གཉིས་པ་དཀར་པོའི་ལས་འབྲས་བསམ་པ་ལ་གཉིས། དཀར་པོའི་ལས་
ལམ་དངོས་དང་། དེ་དག་གི་འབྲས་བུའོ། གཉིས་པ་བྱེ་བྲག་ཏུ་བསམ་པ་ལ་གསུམ། རྣམ་
སྨིན་གྱི་ཡོན་ཏན། དེའི་བྱེད་ལས། དེའི་རྒྱུ་སྒྲུབ་པའོ༎ དེ་ཡན་གྱིས་སྐྱེས་བུ་ཆུང་ངུ་དང་
ཐུན་མོང་བའི་ལམ་གྱི་རིམ་པ་ལ་བློ་སྦྱོང་ཚུལ་གྱི་ས་བཅད་བཤད་ཟིན་ཏོ༎
གཉིས་པ་སྐྱེས་བུ་འབྲིང་དང་ཐུན་མོང་བའི་ལམ་གྱི་རིམ་པར་བློ་སྦྱོང་བ་ལ་གཉིས།

ས་བཅད་རྗེ་བཙུན་བླ་མའི་ཞལ་ལུང༌།
9
ཐར་པ་དོན་གཉེར་གྱི་བློ་སྐྱེད་པ་དང་། ཐར་པར་བགྲོད་པའི་ལམ་གྱི་རང་བཞིན་གཏན་ལ་
དབབ་པའོ༎ དང་པོ་ལ་གཉིས། འཁོར་བ་སྤྱིའི་སྡུག་བསྔལ་བསམ་པ་དང་། སོ་སོའི་སྡུག་
བསྔལ་བསམ་པའོ༎ དང་པོ་ལ་དྲུག །ངེས་པ་མེད་པའི་ཉེས་པ། ངོམས་པ་མེད་པའི་ཉེས་
པ༑ ལུས་ཡང་ནས་ཡང་དུ་འདོར་བའི་ཉེས་པ། ཡང་ཡང་ཉིང་མཚམས་སྦྱོར་བའི་ཉེས་
པ༑ ཡང་ཡང་མཐོ་དམན་དུ་འགྱུར་བའི་ཉེས་པ། གྲོགས་མེད་པའི་ཉེས་པའོ༎ གཉིས་པ་
སོ་སོའི་སྡུག་བསྔལ་བསམ་པ་ལ་གཉིས། ངན་འགྲོའི་སྡུག་བསྔལ་བསམ་པ། བདེ་འགྲོའི་
སྡུག་བསྔལ་བསམ་པའོ། དེ་ལ་གསུམ། མིའི་སྡུག་བསྔལ་བསམ་པ། ལྷ་མ་ཡིན་གྱི་སྡུག་
བསྔལ་བསམ་པ། ལྷའི་སྡུག་བསྔལ་བསམ་པའོ། དང་པོ་ལ་བདུན། སྐྱེ་བའི་སྡུག་བསྔལ་
བསམ་པ། རྒ་བའི་སྡུག་བསྔལ་བསམ་པ། ན་བའི་སྡུག་བསྔལ་བསམ་པ། འཆི་བའི་སྡུག་
བསྔལ་བསམ་པ། སྡུག་པ་དང་བྲལ་བའི་སྡུག་བསྔལ་བསམ་པ། མི་སྡུག་པ་དང་འཕྲད་
པའི་སྡུག་བསྔལ་བསམ་པ།
འདོད་པའི་དངོས་པོ་བཙལ་ཀྱང་མི་རྙེད་པའི་སྡུག་བསྔལ་
བསམ་པའོ༎ གཉིས་པ་ཐར་པར་བགྲོད་པའི་ལམ་གྱི་རང་བཞིན་གཏན་ལ་དབབ་པ་ལ་
གཉིས༑ ཀུན་འབྱུང་འཁོར་བའི་འཇུག་རིམ་བསམ་པ་དང་། ཐར་པར་བགྲོད་པའི་ལམ་
གྱི་རང་བཞིན་གཏན་ལ་དབབ་པ་དངོས་སོ༎ དང་པོ་ལ་གསུམ། ཉོན་མོངས་པ་སྐྱེ་ཚུལ།
དེས་ལས་གསོག་ཚུལ། འཆི་འཕོ་བ་དང་ཉིང་མཚམས་སྦྱོར་ཚུལ་ལོ༎ དང་པོ་ལ་བཞི།
ཉོན་མོངས་ངོས་བཟུང་བ། དེ་ཇི